Coligny-twee: Onskuldigbevinding in die appèlhof verwelkom | Maroela Media
"Hierdie saak was van die begin af in omstredenheid gehul weens die gebrekkige getuienis wat die staat aanvanklik voor die hof gebring het," sê Fanie du Toit, VF Plus-LP en onderleier van die party in Noordwes.
"Die staat se hoofgetuie het homself deurlopend weerspreek en kritieke inligting wat deur die verdediging in die hof geopper is, is skynbaar nie tydens hul aanvanklike verhoor na behore in ag geneem nie. Die feit dat hierdie twee jong mans en hul families vir drie jaar ongekende trauma en ontwrigting moes deurstaan, is skreiend."
Du Toit sê hierdie uitspraak skep nou die geleentheid dat ware geregtigheid kan geskied, en dat diegene wat verantwoordelik was vir hierdie skending van Doorewaard en Schutte se menseregte sowel as die geloofwaardigheid van Suid Afrika se regstelsel, strafregtelik en siviel tot verantwoording geroep kan word.
Maroela Media het vroeër berig Schutte en Doorewaard is Vrydag in die appèlhof in Bloemfontein onskuldig bevind op al die aanklagte teen hulle. Regter Ronnie Hendricks het die mans in Maart vanjaar skuldig bevind aan die moord op die tiener Matlhomola Mosweu. Hulle het daarna spesiale verlof gekry om direk by die appèlhof in Bloemfontein te appelleer teen hul skuldigbevinding.
Die twee mans is in Oktober 2018 skuldig bevind aan die moord op Mosweu op 20 April 2017 in die Scotland‑ informele nedersetting net buite Coligny. Die hof het beslis die twee mans het Mosweu van 'n bewegende bakkie af gegooi nadat hulle hom gevang het dat hy sonneblomkoppe ter waarde van R80 gesteel het.
Skokkend , hierdie regsaak was n duidelike bewys van onbevoegde regter s wat met naakte rassisme hulle skuldbevindings gelewer het .Alle blankes behoort te weier om voor hierdie regter verhoor te word
Ongeveer 1 jaar onskuldig in die tronk, kan nou seker 'n lekker eis instel teen die staat, as daar nog geld is tenmindste.
Patetiese Regter. Hoop werklik Adv Roux laat die Staat betaal vir die onreg wat die twee jong manne en hul families aan gedoen is. Voorspoed vorentoe manne!
Uitstekende nuus vir die twee mans. Ek hoop hulle gaan die staat finansieël verantwoordelik hou vir die hel waardeur hulle gestuur is.